Kamu bisa jelasin ke aku soal Tupai terbang dalam bahasa melayu?

Tupai terbang (secara saintifiknya dipanggil Pteromyini atau Petauristini) ialah suku bagi 50 spesies tupai dalam keluarga Sciuridae. Sungguhpun namanya demikian, ia sebenarnya tiada kemampuan terbang penuh dalam cara yang sama dengan burung atau kelawar, namun ia mampu meluncur dari satu pokok ke pokok yang lain dengan bantuan patagium, suatu selaput kulit berbulu bak payung terjun yang meregang dari siku ke buku lali. Ekor panjangnya turut menyediakan kestabilan ketika ia meluncur. Secara anatominya, ia sangat menyamai tupai lain dengan beberapa pengubahsuaian untuk sesuaikan dengan gaya hidupnya; tulang lengannya lebih panjang dan tulang tangan, tulang kaki, dan vertebra hujungnya lebih pendek. Tupai terbang mampu mengemudi dan mengenakan kawalan pada laluan meluncurnya dengan lengan dan ekor.

Penyelidikan molekul menunjukkan yang tupai terbang monofiletik (daripada satu filum/klad tanpa cabang dalam filumnya) dan berasal sekitar 8–20 ribu tahun lalu. Genus Paracitellus ini keturunan terawal bagi tupai terbang bertarikh sejak zaman Oligosen akhir. Kebanyakannya nokturnal dan maserba, memakan buah, benih, tunas, bunga, serangga, gastropod, lelabah, kulat, telur burung, getah pokok dan anak burung. Anaknya lahir dalam sarang dan awalnya telanjang dan tidak berdaya. Ia dijaga oleh ibunya dan mampu berlatih kemahiran meluncurnya setelah beberapa minggu, dengan itu, ia bersedia untuk meninggalkan sarang.